CELEX: 62008TN0159
Language: hu
Date: 2008-05-02 00:00:00
Title: T-159/08. sz. ügy: 2008. május 2-án benyújtott kereset – Procter & Gamble kontra OHIM – Bayer (LIVENSA)

5.7.2008   
            
            
               HU
            
            
               Az Európai Unió Hivatalos Lapja
            
            
               C 171/40
            
         2008. május 2-án benyújtott kereset – Procter & Gamble kontra OHIM – Bayer (LIVENSA)
   (T-159/08. sz. ügy)
   (2008/C 171/77)
   A keresetlevél nyelve: angol
   Felek
   
      Felperes: The Procter & Gamble Company (Cincinatti, Amerikai Egyesült Államok) (képviselő: K. Sandberg, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Bayer AG (Leverkusen, Németország)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 960/2007-2. sz. ügyben 2008. február 11-én hozott határozatát;
            
         
               —
            
            
               a 2007. május 3-i B 873 978. sz. felszólalás kerüljön elutasításra;
            
         
               —
            
            
               az OHIM viselje az eljárás költségeit; és
            
         
               —
            
            
               a fellebbezési tanács előtti eljárásban részt vett másik fél viselje az OHIM előtti eljárás költségeit.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: az 5. osztályba tartozó árukra vonatkozó „LIVENSA” szóvédjegy – a 004 062 725. sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vett másik fél.
   
      A hivatkozott védjegy vagy megjelölés: az 5. osztályba tartozó árukra vonatkozó „LYVELSA” közösségi védjegy.
   
      A felszólalási osztály határozata: a védjegybejelentés teljes egészében történő elutasítása.
   
      A fellebbezési tanács határozata: a fellebbezés elutasítása.
   
      Jogalapok: a 40/94 tanácsi rendelet 8. cikke (1) bekezdése b) pontjának megsértése, mivel nem áll fenn az összetévesztés veszélye az összehasonlítás tárgyát képező két védjegy között.